
Bizony, gyorsan elszáll a nyár! 

Nemrég köszöntöttük csak érke- 
zését, s maholnap már búcsúzhatunk 
tőle. Továbbléptet az ,égi csikón", 
ahogy a költő mondja. De az augusz- 
tus, ez a mostani hónap még a nyáré. 
Ilyenkor még, jóságos királyként, ő 
uralkodik felettünk, mi pedig — ki- 
csik és nagyok egyaránt — szívesen 
hódolunk neki. Fürdünk, pörgünk, 
elmerülünk éltető fényében, amit jó- 
kedvűen reánk bocsát, s igyekszünk 
minél többet magunkba szívni belőle. 

Minden évszaknak megvan a vará- 
zsa. A nyár varázsa, ha egyetlen szó- 
val akarjuk megjelölni — a napfény. 
A napfény, amelyet az emberek ős- 
időktől fogva az élet forrásának te- 
kintenek, s amelynek csillogó, villo- 
gó melengető sugárzásában oly kelle- 
mes sütkérezni. 

Örüljünk hát a napfénynek! Élvez- 
zük cirógató melegét, s ne bújjunk 
s nebáncsvirág"-ként az árnyékba elő- 
le, még ha megizzaszt is néha. 


Belső munkatársak; 
Kun Magda 

A beküldött kéziratokat nem őrizzük meg és nem küldjük vissza. 


szerk, adminisztrátor 


Nyári este 


Árnyak sora ül a réten. 

j Nyáj zsong be a faluvégen. 
Zúg-dong sűrű raj a fákon. 
Békák dala kel az árkon. 


Bim-bam! torony üregében 
érc-hang pihen el az éjben. 


Csillag süt a szeder-ágra. 
Lassan jön a pásztor álma. 
Rezgő-fű a feje-alja. 
Nyár-éj ege betakarja. 


Bim-bam! torony üregében 
érc-hang pihen el az éjben. 


WEÖRES SÁNDOR versei 


Égi csikón léptet a nyár 


Égi csikón léptet a nyár, 
tarka idő ünnepe jár, 
táncra való, fürdeni jó, 
nagy hegy alatt hűsöl a tó. 


Hogyha kijössz, messzire mégy, 
hogyha maradsz, csípdes a légy. 
Habzik az ég, mint tele-tál, 


: tarka idő szőttese száll. 


RÁKOSY ANIKÓ rajza 

HERVAY GIZELLA 
Mozgólépcső-mese 


Kobak nagyon szeretett mozgólépcsőzni. 
Ahogy befejezte a tanulást, már ment is a moz- 
gólépcsőhöz, és utazott föl-le órákon át. 

— Ha megnövök, építek egy óriási mozgó- 
lépcsőt — mesélte Mamának. — Az olyan moz- 
gólépcső lesz, hogy felvisz egész az iskoláig. 
Mert az iskola a hegy tetején lesz, egy régi vár- 
ban, hogy könnyen megtanuljuk a történelmet. 
Egyik bástyájában lesz a csillagvizsgáló, és min- 
den gyereknek lesz egy távcsöve meg egy szá- 
mológépe, hogy ki tudja számítani a csillagok 
járását. A másik bástyáról fogunk ejtőernyővel 
ugrálni lefelé, a harmadik lesz a helikopterál- 
lomás, a negyediken lesz a magaslati napozó. 

Mikor kicsengetnek a csillagvizsgáló óráról, 
akkor mozgólépcsőn gyorsan a helikopterállo- 
másra megyünk, mindenki kap egy helikoptert, 
és körberepüljük az aznapi földrajzleckét, mint 
a madarak. 

— És honnan fogjátok tudni, hogy vége a 
földrajzórának? — kíváncsiskodott Mama. 

— Hát az nagyon egyszerű. Önműködő csen- 
gő lesz a helikopterben. Mikor az csengeni 
kezd, kiugrik a falból egy asztalka, rajta a tej 
meg a kifli uzsonnára. Megesszük a kiflit, meg- 
isszuk a tejet, és visszarepülünk az iskolába. 
De ha természetrajzóra következik, akkor visz- 
sza se repülünk, hanem leszállunk az iskolagaz- 
daságban. Ott minden gyereknek lesz egy pici 


fejőszéke meg egy pici sajtárja, bemegy az is- 
tállóba, és megfeji a tehenet. Kiporciózza neki 
az ételt, megköpüli a vajat, aztán átmegy a ló- 
istállóba, lecsutakolja a kiscsikót, és fényesre 
keféli a szőrét. Növénytanórán meg felülünk a 
kistraktorunkra, és kimegyünk a mezőre. 
Visszamegyünk számtanórára, ott lesz minden- 


kinek a számológépe, nyelvtanórán meg író- 
gépe. Nem kell többet ceruzával írni meg radí- 
rozni. Mozgólépcsőn megyünk a nagy televí- 
ziós szobába angolt tanulni meg németet. Tor- 
naórára felmegyünk a magaslati napozóba, és 
ott tornászunk a jó levegőn. Mikor jól kitor- 
násztuk magunkat, akkor mozgólépcsőn átme- 


gyünk a másik bástyába, és ejtőernyőn eresz- 
kedünk le a házunk tetejére. 

ltthon nem kell tanulni, mert mindent meg- 
tanultunk az iskolában, és egész délután úsz- 
kálhatunk a tető-fürdőmedencében, és napoz- 
hatunk a tetőteraszon. Mozgólépcsőn jövünk 
le este vacsorázni, és ágyból nézzük a televíziót. 


Gi-gi-gák 
gi-gi-gák 
úsznak a 
kislibák 

.. gi-gi-gák 
gi-gi-gák 
aranyló 
bóbiták 
evezgetnek 
úsznak 
nádas felé 
húznak 
fröcskölődnek 
fürgén 
gyöngyöző tó 
tükrén 
gi-gi-gák 
gi-gi-gák 
libegő 
bóbiták 

csuka ha 
csobban 
szétrebbennek 
nyomban 
gi-gi-gák 
gi-gi-gák 
veszélyt rejt 

a világ 

zöld várban 
bóbiták 

VHS I 
.  GALAMBOSI LÁSZLÓ 
" Malom 


. Dirmeg-dörmög a malom. 
kés van a garatom. 
. Már éjjel nem alhatom. : 
. A liszt szárnya hőfehéren 
lobog át az ablakrésen. 
. Bolyhos zsákok dagadoznak, 
a 


ri 
. Kenyér kell a. 
holdas cipó, fi 
. Ha már úgysen 
. Zeb-zub zeb-zub, hallgatom. I 
. Én vagyok a vén malom. "éz 
ds . a úr ES FÖNKéS élő 


pt 
rt 


A nagyréti Óriás Rudi mindig többet és többet evett 
— annyira, hogy a mamája már nem győzte otthon jól- 
tartani. Ezért aztán — vendéglőt nyitottak a Hűvös- 
völgyben. Egy szép vasárnap délután oda kirándultak 
néhányan a házból, és akkor látták meg a helyre zöld- 
vendéglőt, melynek cégtábláján nagy betűkkel ez állt: 


VENDÉGLŐ ÓRIÁS RUDIHOZ 


Minden asztal foglalt volt a lombos kerti fák alatt. 
Nekik persze mindjárt csináltak helyet, közel az emel- 
vényhez, ahol két hegedűs meg egy dobos ült a kotta- 
tartó állványok előtt. De még nem játszottak. Várták a 
zongoristát, aki késett. 

A vendégek zsibongtak. Óriás Rudi egyszerre tíz asz- 
talnak "hozta ki a rendelést. Tohonyán lépdelt, de ma- 
gasra kitartotta a súlyosan megrakott, hatalmas tálcát a 
feje fölött. 

Néhány korsó sör után emelkedett a hangulat. Leg- 
hamarabb Szédült Károly házmesternek szállt a fejébe 
a szesz, fergeteges jókedve támadt, és minduntalan fel- 
kiáltott: 

— Csudajó vendéglő, csudaszép délután! De miért 
nem játszik a zenekar? 


Ede 


Amálka almazöld ruháját vette fel, Zebuska kékfestő- 
ben volt, Szédültné Annamária fején gyönyörű florentin 
kalap. — No, de csak vigyázzon rá — mondta Tót E. 
Bonifác, felhörpintve negyedik korsó sörét —, bele ne 
essen a levesestálba, potty! 

Erre is felharsant a nevetés, Szédült mester a térdét 
csapkodta: 

— Csudajó vendéglő, csudaszép délután! De miért 
nem játszik a zenekar? 

Mert azok csak ültek fent az emelvényen. A két hege- 
dűs, meg a dobos a kottatartó állványok előtt. Vártak. 
Várták a zongoristát, aki késett. 

— Ugy látszik — mondta kékfestő ruhájában a nefe- 
lejcs szemű Zebus —, nem lesz itt ma már zene. 

Hanem akkor felállt az asztaluktól hívatlanváratlanul 
a kis Oroszlán Rihárd, felment az emelvényre, és leült a 
zongorához. Csak bámultak utána, szólni nem mertek. 
Egyedül Kovács Cipernovszka Teréz szegődött védel- 
mezőn a nyomába, és megállt mögötte, mint egy torony. 
Oroszlán mindjárt játszani kezdett. 

Azt tudták, hogy hozzá került Amálka kibelezett zon- 
gorája, de azt nem, hogy minden este leül elébe, és pö- 
gyögtet a süket billentyűkön. Egy dalt — ami régen mo- 
toszkált a fülében — próbált eljátszani, mindig csak azt 
próbálta-gyakorolta, és most kíváncsi volt, hogy hang- 
zik igazi zongorán. 

Úgy begyakorolta, tökélyre vitte; pompásan 
hangzott. Amikor már harmadszor és negyedszer csen- 
dült fel ugyanaz, a hegedűsök is megtanulták, felemel- 
ték a vonót, állukhoz illesztették a hegedűt, és rázendí- 
tettek. A dobos is hozzá-hozzákoccintotta a dobhoz a 
verőt. Teréz hébe-hóba lapozott a kottában, csak hogy 
ő is csináljon valamit. Oroszlán fel se nézett, belső kot- 
tából zongorázott. Játszott, ameddig jólesett neki, és 
aztán felállt. Hanem akkor kitört a taps, kurjongattak 
az asztaloktól a vendégek: 

— Hogy volt, hogy volt! 

És Szédült mester: — Csudajó vendéglő, csudaszép 
délután pompás zenekar! 

— Halljuk-halljuk, hogy volt! — hangzott minden- 
felől. 


i STUIBER ZSUZSA rajzai 


Hogy volt, hogy volt? — gondolta Rihárd, hát csak 
így —, és leült újra a zongorához, és eljátszotta megint 
azt a dalt. 

És aztán újfent kétszer. Négyszer. Ötször. 

De valahányszor feláll, dübörög a taps: hogy volt, 
hogy volt!?! — Még jó, hogy ott a Teréz és elkiáltja 
magát: 

— Nincs több ráadás! 

Azzal levonultak az emelvényről. Innen is, onnan is 
szorongatták Rihárd kezét: 

— Remek volt, gratulálunk! 

— Nicsak, nicsak — mondta Tót E. Bonifác —, senki 
se tudta, hogy mit tud!. . . 

És Tót E. Zebuska lelkesen érdeklődött: 

— Milyen érzés ott fent, a zenekarban, az emelvé- 
nyen játszani? 


— Jó, nagyon is jó — felelte kissé zavartan oldalt hajt- 
va a fejét —, habár otthon, amikor csak magam vagyok 
egyedül, ennél valahogy még szebben szól ez a dal. 

Az Amálka süket zongoráján? Hű, de bogaras ez! Mi- 
ket beszél? — néztek egymásra meghökkenve, és már 
majdnem kitört megint a hahota, de akkor megeresz- 
tette mély-zengő hangját a hatalmas Teréz: 

— Az csak természetes, nagyon is érthető! Szinte hal- 
lom is ahogyan, ő! 

— Akkor jó — mondta megnyugodva Oroszlán Ri- 
hárd, és felcsillant hosszú-sárgásszeme : 

— Majd még gyakorolom. 

— Mindhalálig! — kurjantott Szédült mester, és az- 
tán hazafelé is egész úton: 

— Micsoda vendéglő! Micsoda délután! Micsoda siker! 
Sohasem fogjuk elfelejteni!!! 


BAKÓ ÁGNES 


A szomorú herceg és a pásztorlányíta 


Volt egyszer egy pásztorlányka. Nem volt egyebe tíz 
fehér libánál; az sem az övé volt, hanem egy falubéli 
gazdáé. Ő csak őrizte. Napkeltekor kihajtotta mindet a 
völgybe, s mialatt zsenge füvet csipegettek, a pásztor- 
lányka egy bokor tövébe telepedett és így énekelt: 


Enyém az erdő, 

enyém a rét, 

a virág, az illat, 

a felhő, az ég, 

a csillag, az este, 

a hold is enyém, 

nincs gazdagabb nálam 
a földkerekén! 

— Ej! — csóválta fejét a falu népe —, világgá ment az 
esze ennek a lánynak! Annak örül, amije nincs. 

A pásztorlányka pedig kacagott és ezt felelte: 

— Helyén van az én eszem! Aminek örülök, mifid az 
enyém. Ha hiszitek, ha nem, én vagyok a leggazdagabb 
a faluban, mert nálam lakik a boldogság! — Azzal to- 
vább énekelt. 

Fenn a hegyen, magasan a völgy fölött egy várkastély 
emelkedett. Büszke falait zöld repkény futotta be, szám- 
talan égbe nyúló, csipkés tornya fehéren izzott a napsü- 
tésben. Ebben a várban lakott a szomorú herceg. 

Esztendővel ezelőtt hallották utoljára nevetni. Azóta 
búslakodott, s lett napról napra szótlanabb, mióta túl- 
repült a várfalon, tenyerében nevelt, szép fehér ga- 
lambja. 

Várta a herceg. Várta, hogy visszajön. Óraszám álldo- 
gált a bástyafokon, az eget kémlelve, de a fehér galamb 
nem tért vissza hozzá. Szomorú lett a herceg. Elsiratta 
a hófehér galambot, s minden kihullott könnye keserű 
méreg lett a szívében. 

Naponta kisétált a bástyára, de már nem a galambot 
várta. Lefelé nézett szomorú szemmel, a völgybe. Egy- 
szer meghallotta a pásztorlányka énekét. Magához ké- 
rette, és így szólt hozzá: 

— Ne énekelj többé a völgyben, pásztorlányka! A te 
dalod vidám és boldog. Elszorul a szívem, ha hallom, 
mert bennem tengernyi szomorúság lakik. 

Hiszen tudta azt a pásztorlányka jól. Tudta azt min- 
den élő emberfia a völgyben, és azon túl; éppen csak 
nem beszélt róla senki. A várbeliek nyelvét megkötötte 
a sajnálkozás, a falu népe meg ezt gondolta: 

Ha elrepült aziasgalamb, hát elrepült. Őrizte volna 


( jobban a herceg. Borúra — derű, majdcsak megvigasz- 


azzal kapálta a krumplit tovább. 

— Miért fáj neked a vidámságom, herceg? — kérdezte 
a pásztorlányka. — Miért fáj neked az én boldogságom? 
Engedd, hogy ezután is énekeljek a völgyben! — kérlel- 
mé. te. — Cserébe adok neked valamit, aminek örülni 
fogsz. 
omorú herceg csendesen bólintott. 
a pásztorlányka egy galambot hozott neki. Szép 
volt; fehér tollú, szelíd. Evett volna ő is a herceg 
ől, szállt volna a vállára, de a herceg nem nyúj- 
magot, nem engedte a vállára szállni. 
okára aztán magához hívatta megint a pásztor- 


dj nekem egy kevéske boldogságot a tiédből! — 
ta neki. 

Az én boldogságomat csak az én szívem érzi — né- 
zett rá mosolyogva a pásztorlányka —, nem felezhetem 
meg veled. De megtanítalak újra nevetni, és akkor bol- 


dog leszel. : 
gi Kézen fogta a herceget, és magával vitte a völgybe, 
ahol napsugár táncol a pázsiton, s a kék, sárga meg lila 


virágok kelyhén bársonyos szárnyú lepkék sütkéreznek. 
Ott, a völgyben még szebben csengett a pásztorlányka 
éneke. A herceg jól ismerte már a dalt, vele dúdolta hát 
48 ő is. Észre sem vette, hogy mosolyog. Csakhogy a pász- 
torlányka észrevette, s kacagva énekelt tovább: 
Enyém az erdő, 
enyém a rét, 
a virág, az illat, 
a felhő, az ég . . . 
És, mire lebukott a nap a várhegy mögött, megtanult 
nevetni a herceg is. 

Volt nagy öröm a palotában. Adták a jó hírt szájról 
szájra; aranyszegélyes meghívókat vittek a herceg bará- 
tainak. Jöttek a fényes hintók, fényes hintókban kényes 
hercegkisasszonyok; s állt a vigalom a bálteremben. 

Nevetett a herceg. Nem törődött többé a pásztor- 
lánykával. Már csak a tejben-vajban fürdetett kényes 
kisasszonyok kedvét kereste. 

A pásztorlányka könnyes szemmel nézett fel a kivilá- 
gított palotára. Napkeltekor megint kihajtotta libáit a 


völgybe, s mialatt zsenge füvet csipegettek, egy bokor 
tövébe telepedve énekelt: 

Másé az erdő, 

másé a rét, 

a virág, az illat, 

a felhő, az ég, 

a csillag, az este, 

a hold sem enyém; 

nincs koldusabb nálam 

a földkerekén! 

És hullott a könnye a fűszálra, virágra. 

Meghallotta a herceg a pásztorlányka dalát, és maga 
elé parancsolta. 

— Hallod-e, pásztorlányka! — kiáltott rá haragosan. 
— Ne énekelj a völgyben szomorú dalt többé! Megron- 
tod vele a jókedvemet! 

A pásztorlányka bánatosan nézett a hercegre. 

— A boldogságomat kérted, és én megtanítottalak 
nevetni. Cserébe szomorúságot adtál nekem. Azokkal 
osztod meg az örömödet, akik semmibe vették a bána- 
todat! 

— Úgy mulatok, ahogyan kedvem tartja! — lobbant 
haragra a herceg. — Törődöm is én már a lepkéiddel, 
meg a virágaiddal! Boldogulok nélküled is! 


hal 


ha 


— A herceglányok a kíncseidre vágynak! — sóhaj- 
totta a pásztorlányka. — A hízelgő szavakat még meg- 
unod egyszer . . . Elveszik tőled meglásd, ezt a kevéske 
boldogságot is! 

— Törődj a magad dolgával! — kiáltott kevélyen a 
herceg. — Semmi kedvem a könnyeidet látni! Hagyd el 
a birtokomat, de tüstént! — És kiűzette a pásztorlány- 
kát a völgyből. 

írva ment útjára a pásztorlányka. Nem tudta merre, 

tudta hová? Hullott a könnye, majd belehalt a bá- 

natba. Vele sírtak a virágok, vele sírtak a madarak, csak 
az erdő fái susogtak biztatóan. 

A herceg ezalatt örült a jókedvének. Vadászott, ma- 
darászott, s tette a szépet a herceglányoknak. Nem gon- 
dolt már az elröppent galambra, sem a pásztorlánykára. 

Hanem, ahogy telt az idő, s nem hallatszott többé nó- 
taszó a völgyből, egyre gyakrabban könyökölt ki a bás- 
tya cifra párkányán. Elunta rég a herceglánykák nyafo- 
gását, terhére lett az udvaroncok civódása, a haszonle- 
sők hízelkedése. Békességet szeretett volna maga körül, 
s nem talált. 

Egyszer, amint lefelé nézett a völgybe, eszébe jutott a 
pásztorlányka. Előhívatta a lantosát, hogy énekelje el a 
pásztorlányka dalát. Énekelte is becsülettel a lantos — 
de másként hangzott az. 

Előrendelte a kaszásait; vágják le, hozzák elé a rét 
minden virágát. Le is vágták a kaszások becsülettel — de 
ahány szál, mind hervadtan hullott a herceg lába elé. 

Megparancsolta: fogják össze a rét minden lepkéjét. 

Szaladt a sok udvaronc lepkét fogni — de mire a her- 
ceg elé került, alélt és bágyadt volt valamennyi. 

Nem telt öröme semmiben. 

Múlt az idő, s ahogy múlt, a herceg egyre gyakrabban 
nézett le a völgybe. Egyszer, amint ott áll, ismerős dal- 
lamot hoz felé a szél. Messziről jött a hang; hegyeken 
túlról, idegen völgyből, de a herceg felismerte. A pász- 
torlányka dala volt. 

Felsóhajtott a herceg, míg hallgatta, és nap, mint nap 
kikönyökölt a párkányon. Lenézett a rétre. Még akkor 
is, amikor már vastag hó feküdte meg a völgyet: 


Marék CURE 


OSVÁT ERZSÉBET 
. Csuda-fura 


Ez a ház, 
ez a ház, 
hű de csuda-fura ház! 


Gömbölyű 
a teteje. — 
Gurigázhatsz is vele. 


A gömbölyű 
tetején 
futkároz a nap, a fény. 


Nincs ajtaja, 
ablaka. 
A szél sem jár be rajta. 


Mégis sok 
a lakója: ú 
. ezer testvérmagocska. . 


Ez a ház, 
dinnyeház, 
ő hol a sok testvér tanyáz, 


"2 puha, édes 
T 7 és piros. 
ajó Kóstold csak megi Nem tilos! 


égy eve 
ky beé 


SÓTI KLÁRA fajzai 


GYÁRFÁS ENDRE 


Kora reggel jön a róka, 
farkcsóválva újságolja: 

— Hangverseny lesz este, bocsok. 
Zenegépet majd én hozok. 


Sok idő van szürkületig. 
Dörmögőék híresztelik: 
— Este koncert! Jó barátok, 
ha eljöttök, hallhatjátok. 


Alkonyodik, leszáll a nap. 
Összegyűlt a vidám csapat: 
Dörmiék, a fecske és a 
tücsök meg a kecskebéka. 


Jön a róka: — Kicsit késtem. 
Elromlott a zenegépem. 
— De kár! 
— De kár! 
— Hát hiába 
szomjaztunk a muzsikára? 


"inda 
fi , 
. 


Zn Bori mondja: — Azt gondöltarm, Bólogat a fecske: — Jól van. 
He tar B ne üljünk itt szótlan-sótlan.  . Én leszek a szoprán szólam. 
í . Nincs zenegép? Figyeljetek!.  " . :. :— Én kísérlek — szól a tücsök. 
Koncertezni így is lehet... , "— Tűrhetően hegedülök. 


-" Szól a kecskebéka: — Rólam 


. " Brekegéssel adnék remek, 
. . "harsány ritmuskíséretet. 


. " Karmesterként dirigálhat. 


. zsondulnak, mint a mély húrok. 


nem hírlik, hogy szép hangom van. 


Berci, Marci, Bori brummog, 


S.mi dolga lesz a rókának? 


Trilla, círip, brum, brekeke. ... 
. Ez aztán a furcsa zene! 

Jobb a kedvük, több a móka, 
mintha zenélőgép. szólna. 


BORISZ VOVK 


A mama vajas kenyeret adott 
Vovának. A kisfiú lenyalta a va- 
jat a kenyérről, a héját körbe- 
rágta, a beléből pedig emberkét 
gyúrt. 

Mókásra sikerült az ember- 
ke. Keze, lába rövidke, az orra 
meg jó hosszú. Vova játszott 
egy kicsit vele, aztán kidobta 
az ablakon. Az emberke lezu- 
hant a betonra. 

— Jaj —, kiáltott fel — alig- 


hogy a világra jöttem, máris / 


összetörtem magam! 

Vova eltátotta száját az ámu- 
lattól, az emberke pedig meg- 
fenyegette az öklével: 

— Megállj csak!... 

Vova még mindig ámuldo- 
Zott, amikor a mamája elküldte 
a boltba kenyérért. 

Vova kért az eladótól egy ti- 
Zenhat kopekos kenyeret. 


— Ne adjon neki! — mondta 
vékonyka hangon Kenyérbél, 
és elmesélte, mi történt vele. 
Az elárusító megtudta, hogyan 
bánt Vova Kenyérbéllel, és nem 
szolgálta ki. 

— Eredj a pékhez! Kérd meg 
szépen, lehet, hogy ő ad egy da- 
rab kenyeret. 

A pék fehér sapkában és fe- 
hér köpenyben fogadta Vovát, 
és kedveskedő hangon kér- 


dezte: 


— Hát te vagy az, aki dobá- 
lózik a kenyérrel? Menj csak 
szépen a malomba, kérd meg a 


molnárokat, őröljenek neked 
egy kis lisztet! 

, Úgy látszik, itt járt már 
Kenyérbél" — gondolta Vova 
szomorúan. 

A malom udvarára érkezve, 
Vova egyetlen embert se látott. 
Belépett az üzembe, s először 
úgy tűnt, hogy ott sincs senki. 
Csak a dübörgő gépek. Őröl- 
ték a gabonát. 


— Hé, van itt valaki?! — 
kiáltotta Vova. Akkor odament 
hozzá néhány munkás. 

— Szóval, te vagy az! — 
mondták. — Neked nem őr- 
lünk lisztet. Menj a mezőre, a 
kolhozparasztokhoz. Ha adnak 
gabonát, beszélhetünk a dolog- 
ról. 

Kenyérbél a kolhozban is 
megelőzte Vovát. 


. . Fenséges volt a kombájn. 


Szórta a magot a teherautóra. 
Kenyérbél pedig rohangált a 
gabonaföldön, és mutogatta 
mindenkinek a sérüléseit. Vo- 
va csaknem sírva fakadt: ha 
Kenyérbél itt van, a brigádve- 
zető nem ad neki gabonát. 
A brigádvezető azonban nem 
hányt Vova szemére semmit. 

— Jó, hogy jöttél — mondta. 

Ppen segítségre van szüksé- 
günk. — Felültette ügyesen 
Vovát a kombájnra. Maga is fel- 
állt melléje, s az irányító kart 
lenyomva mutatta, hogyan kell 
kiengedni a szalmát a kombájn- 
ból. 

És Vovának sóhajtani se volt 
ideje — a szalma folyamként 
ömlött, egyre csak ömlött. Rá- 
adásul a nap is hevesen tüzelt; 
Vovának hátához tapadt az ing. 
Elmúlt egy óra, elmúlt még 
egy, és Vova már el is felejtette 
az órákat számolni. 

— Ebéd! — vezényelt a bri- 


; gádvezető. 


Vova lassan lemászott a kom- 


bájnról, és leült a földre. A kar- 
ja mintha ólomból lett volna. 
És borzasztóan éhes volt. A 
brigádvezető elővett egy nagy 
cipót, letört belőle egy jókora 
darabot  Vovkának. Kezében 
tartva a kenyeret, Vovka Ke- 
nyérbélt kereste a szemével, 
de sehol sem látta. Eltűnt, mint- 
ha a kenyér héja mögé rejtő- 


zött volna. 
Az ukrán író meséjét 


KELEMEN SÁNDOR fordította 


Találós kérdés 


Kívül bőr, 

belül hús, 

húson belül csont, 

csonton belül hús. 
Mi az? 


(pajzs) 


MAGOLÓ Rejtvény 


Észrevetted már, hogy a gyümölcsöknek 
nemcsak az alakja, színe, íze, illata különbözik, 
hanem a magja is? 

Ha félbe vágunk egy almát, hosszúkás, apró, 
sötétbarna magokat találtunk a magházban. 
A ribiszke, a málna, az egres belsejében sok- 
sok apró, ehető magocska ül. A szilva magja 
kemény, mint a csont, és szinte szúr, olyan he- 
gyes, hosszúkás. A cseresznyéé, a meggyé göm- 


bölyű és sima. Annál rücskösebb az őszibarack jókora, kemény magja. 


Képünkön félbevágott gyümölcsöket látsz; 
édesanya gyümölcssalátát akar készíteni belő- 
lük. Ezért — egy híján — ki is magozta őket. 
A magokat a napra tette száradni, mert a gye- 
rekek szebbnél szebb mintákat tudnak kirakni 
belőlük. 


TEH 


B u 
Nézd meg figyelmesen a magokat, és találd 
ki, hogy melyik gyümölcsből valók! Kiderül az 
is, hogy melyik az az egy gyümölcs, amelyet 
nem magozott ki édesanya. Vajon miért? Hol 


terem ez a gyümölcs? Fán? Bokron? A földön? 
Rajzold le, és küldd el rajzodat Dörmögőnek! 


Régen megérett már a szamóca, javában érik 
a barack, az alma, körte, szilva; elkészültek a 
befőttek. A felnőttek megrakták velük a kam- 
ra polcait; jó lesz a gyümölcs télire! 

Mindenféle gyümölcsből tettek el egy kicsit, 
de az egyiket különösen kedveli a család. Eb- 
ből két üveggel is láthatsz a polcon. Melyik az 
a két egyforma üveg? Keresd meg! 


KERESD AZ EGYFORMÁKAT! Rejtvény 


MELYIK ISMERŐSEBB? Rejtvény 


t 


ez. 


el 


jobban ízlik agyümölcs, haszép tálra teszik, a gyü- 40 ( 
. mölcslé pedig, ha szép kancsóból töltik a pohárba. a! ei 
. — Képeinken 2 régi magyar és 2 régi török edényt í esz 
. látsz. Ha már iskolás vagy, keresd meg felnőtt segít- 29. 0 
. ségével, melyek lehetnek a magyar edények! Rajzolj hetét 
le valamelyik magyar edényről egy mintát, és küldd 


1. 


el rajzodat Dörmögőnek! 


EZ 
" Összeállította : RICHTERNÉ KROPF ANIKÓ 


Kedves Gyerekek! 


Nagyon meglepődtem Kátai Emese kisisko- 
lás olvasónk sorain. Ezt írta; 

s Szívesebben lennék fiú. A lányoknak nem jó, 
mert sokat kell otthon dolgozni. Az öcsém még a 
szemetet sem akarja levinni, és nem is viszi. 
Apu meg alszik, amikor anyu mos. Csak én szok- 
tam segíteni". 


hő f/ 3 
ve 

KERTÉSZ DÁVID 

encsi olvasónk rajza 


Kedves Emese! Te biztosan szívesen segítesz 
az anyunak, hogy több időt tölthessen veletek. 
Az öcsédnek is jobb lenne, ha anyukátok töb- 
bet mesélhetne nektek, játszhatna veletek. Ha 
szépen megbeszélnéd ezt az öcséddel, biztosan 
belátná, hogy igazad van, talán még aput is rá- 
vehetnétek a közös munkára! Sok családot is- 
merek, amelyek gyorsan, együtt végzik el a 
házi munkát, és utána együtt töltik a szabad- 
időt is. 

Előkerestem egy korábban kapott levelet, 
amit Kuti Gábor írt: 

,Könnyű a lányoknak, őket mindenki szereti. 
Csak nyafognak egyet, és a felnőttek nekik adnak 


BALOGH EDIT hortobágyi alvasónk rajza 


. 


igazat. Nekik mindent szabad, még csúfolódni is. 
Ha meg kapnak a fejükre, akkor futnak árul- 
kodni." 

Hogy van ez, gyerekek? A fiúk a lányokat 
irigylik, a lányok a fiúkat? Szerintetek ki a sze- 
rencsésebb? Aki fiúnak született, vagy aki 
lánynak? 

Mit tesztek azért, hogy a ti családotok több 
időt tölthessen együtt? Rátok milyen munkát 
lehet bízni? Várom leveleiteket! 

Szeretettel üdvözöl benneteket 


Dörmögő Dömötör 


Jaj de szép, jaj de szép! ai? 
Ez a gyönyörű táj. 4 ka 
Ide járok énekelni, 2 


mint minden kis madár.  $é 
SAJTOS ORSOLYA (Székesfehérvár) 


is 


Kirándul a család 
VOLONCS KATALIN budapesti olvasónk rajza 


Júniusi rejtvényeink helyes megfejtése: 
A tárgyak közül a fagylalt változtatja 


meg leghamarabb az alakját, ha rásüt a nap, 


mert elolvad. 
Sok olyan szót gyűjtöttetek, amelyben 


benne van a nap szó, Például: naptár, napló, 


holnapután, névnap, vasárnap. 
Az Új színek születnek című rejtvény 
megfejtése: narancssárga és zöld. 
Jutalmat kaptak: 

Antal Melinda, Örményk út 
Baranyai Orsolya, Telkibánya 
Berke Krisztián, Vác 
Bojcsuk Brigitta, Budapest 
Bolla Katalin, Sirok 
Dzsida Tamás, Szentendre 
Hargitai Dóra, Budapest 
Horváth Anna Adrienn, Nagyszénás 
Horváth László, Nagyszénás 
Kovács Nikolett, Szolnok 
Mészáros Edit, Nagyszakácsi 
Nagy Ágnes, Budapest 
Nagy Márta, Kiskunfélegyháza 
Nádas Gergő, Püspökladány 
Pintér Jenő, Gárdony 
Popovics Kitti, Szigethalom 
Rácz Évi, Barcs 
Ruki László, Salgótarján 
Szoboszlai Gergely, Veszprém 
Takács Krisztina, Kazincbarcika 
Takács Nóra, Budapest 
Varga Béla, Szigetújfalu 
Váradi Krisztina, Törökszentmiklós 
Veréb Heléna, Eger 
Vindeczker Ferenc, Soltvadkert 
Vudi Gábor, Kátoly 
Vudi Lívia, Kátoly 
Weigert Miklós, Füzesgyarmat 
Napközi Otthonos Övoda 
középső csoportja, Csabrendek 

